ZAKLJUČCI I ODLUKE UPRAVNOG VIJEĆA HRVATSKOG PRIRODOSLOVNOG MUZEJA
11. sjednice Upravnog vijeća Hrvatskog prirodoslovnog muzeja održane online (putem poveznice) dana 27. 8. 2026. godine s početkom u 13:30 sati u sobi ravnateljice muzeja na adresi Hrvatskog prirodoslovnog muzeja Demetrova 1/III kat. 

Ad.1.) ZAKLJUČAK
Upravno vijeće Hrvatskog prirodoslovnog muzeja usvojilo je Zapisnik sa 9. sjednice održane dana 21.7.2026. godine.
Ad.2.) ZAKLJUČAK
Upravno vijeće Hrvatskog prirodoslovnog muzeja usvojilo je Zapisnik sa 10. sjednice održane dana 30.7.2026. godine.
Ad.3.) ZAKLJUČAK
Upravno vijeće HPM-a  usvojilo je prijedlog Pravilnika o javnoj nabavi Hrvatskog prirodoslovnog muzeja.
Ad.4.) ODLUKA
Upravno vijeće Hrvatskog prirodoslovnog muzeja usvojio je  prijedlog Ugovora o zakupu i pravu instaliranja elektroničke komunikacijske infrastrukture (antenski prihvat) i povezane opreme na čeličnoj konstrukciji koja čini vanjsku prohodnu servisnu terasu natkrivenog središnjeg dvorišta palače Amadeo (povezanu s rubom kosog krovišta unutar atrija zgrade) objekta u vlasništvu Hrvatskog prirodoslovnog muzeja u Ulici Demetrova 1, Zagreb sa Hrvatskim Telekomom d.d., Zagreb, Radnička cesta 21., i HT Towers d.o.o., Radnička cesta 21, Zagreb, kao Zakupnikom na vrijeme od 10 godina sa mjesečnom zakupninom od 1.800,00 eura uvećano za PDV.
Ova Odluka će se  putem nadležnog Gradskog ureda za kulturu i civilno društvo uputiti na prethodnu suglasnost gradonačelniku Grada Zagreba, te će nakon dobivanja iste, biti sklopljen ugovor sa Hrvatskim Telekomom d.d. i HT Towers d.o.o. 
Ad.5.) ODLUKA
Upravno vijeće HPM-a usvojilo je prijedlog Plan rodne ravnopravnosti Hrvatskog prirodoslovnog muzeja za razdoblje 2026.- 2030. godine.
Ad.6.) ODLUKA
Upravno vijeće Hrvatskog prirodoslovnog muzeja usvojilo je prijedlog ravnateljice Muzeja za provedbu postupka jednostavne nabave Nabava računala i računalne opreme procijenjena vrijednost bez PDV-a u iznosu od 34.000,00 eura.  
Ova Odluka uputiti će se gradonačelniku Grada Zagreba putem Gradskog ureda za kulturu i civilno društvo radi ishođenja prethodne suglasnosti za pokretanje i provođenje postupka jednostavne nabave iz stavka I. ove odluke
Ad.7.) RAZNO
Pod točkom Razno, ravnateljica Muzeja gđa T. Vlahović izvijestila je Upravno vijeće:
· o predstojećem događaju „Zagrebački muzejski vikend“  u kojem Hrvatski prirodoslovni muzej sudjeluje sa bogatim programom te se očekuje veliki broj posjetitelja;
· o završetku vrlo uspješnoga Dječjeg kampa u Muzeju;
· o terminu otvaranja izložbe 6.10.2026. godine Oskara Hermana „ Unutarnji pejzaži“;
· o gostovanju izložbe „Kamenice davno nestalih mora“ u Prirodoslovnom muzej Metković i  gostovanju izložbe „Mišo Kišpatić- samozatajan vizionar“ u Osijeku;
· o terminu održavanja skupa 19.10.2026. u kojem će Hrvatski prirodoslovni muzej u suradnji s Muzejima Hrvatskog zagorja obilježiti 170 godina rođenja i 90 godina smrti hrvatskog paleontologa, arheologa i geologa Dragutina Gorjanovića Krambergera;
· o pripremama međunarodnog kongresa „180 godina posvećenosti prirodoslovnoj baštini-Muzej za budućnost“ koji će se održati od 7. do 9. 12. 2026. godine u Hrvatskom prirodoslovnom muzeju;
· o službenom odlasku u Alicante, Španjolska radi sudjelovanja u dodjeli nagrade za Luigi Michelletti Award;


ZAKLJUČCI I ODLUKE UPRAVNOG VIJEĆA HRVATSKOG PRIRODOSLOVNOG MUZEJA
sa 12. sjednice Upravnog vijeća Hrvatskog prirodoslovnog muzeja održane putem elektroničke pošte dana 17.9.2026. godine s početkom u 9:00 sati

Ad.1.) ODLUKA
Upravno vijeće Hrvatskog prirodoslovnog muzeja usvojilo je Pravilnik o jednostavnoj nabavi Hrvatskog prirodoslovnog muzeja sukladno dobivenoj uputi nadležnog Gradskog ureda za financije i javnu nabavu i Odluci  o pravilima, uvjetima i postupcima jednostavne nabave za gradska upravna tijela Grada Zagreba od 9.07.2026. godine (Službeni glasnik Grada Zagreba 24/26) i Prijedlogu izmjena i dopuna navedene Odluke.
Ad.2.) ODLUKA
Upravno vijeće usvojilo je prijedlog  odluke da se iznos procijenjene vrijednosti nabave za predmet nabave „Izrada modela i diorama za izložbu „Geoderma“ procijenjena vrijednost bez PDV-a: 12.000,00 eura, odnosno 15.000,00 eura s PDV-om korigira na 26.000,00 eura bez PDV-a, odnosno 32.500,00 s PDV-om, te o pokretanju postupka predmetne nabave usluge „Izrada modela i diorama za izložbu „Geoderma“ sa iznosom procijenjene vrijednosti od 26.000,00 odnosno 32.500,00 s PDV-om.








